Frigivelse af anlægsbevilling til brovedligeholdelse 2016 
Sagsfremstilling 
4.      Frigivelse af anlægsbevilling til brovedligeholdelse 2016  
                                                                                                                        Åbent 
Sagsnr.: 326-2015-68466       J.nr.: 05.03.00            Jørgen Schou.: 326-2015-401923 
  
Sagstype 
Beslutning 
  
Resume og sagens baggrund 
I investeringsoversigten for 2016 er der afsat en samlet anlægsramme på 2.055.000 kr. til brovedligeholdelse, jf. 
budgetaftalen for budget 2016-2019.  
  
På den baggrund anmoder administrationen om frigivelse af en anlægsbevilling til brovedligeholdelse i 2016 på i alt 
2.055.000 kr.  
  
Indstillinger 
Direktøren indstiller, at der frigives en anlægsbevilling på i alt 2.055.000 kr. finansieret af det afsatte rådighedsbeløb 
til brovedligeholdelse i 2016.   
  
Behandling 
Teknik- og Miljøudvalget, Økonomiudvalget, Kommunalbestyrelsen. 
  
Sagsfremstilling 
Det foreslås, at der iværksættes et særeftersyn af en række bygværker (broer, tunneller, støttemure, rørunderløb og 
lignende) udvalgt på baggrund af statusrapporten for 2015. Særeftersynet gennemføres med henblik på en vurdering 
af tekniske forhold, udbedringsstrategier og heraf eventuelt udskiftning eller reparation af bygværker.  
  
Derudover foreslås, at bro nr. 143 (støttemur) og stibroen i [adresse] udbedres. Disse har til sammen en forventet 
udgift på 244.937 kr.  
  
Omkostningerne til særeftersynet er estimeret til i alt 451.290 kr. inklusiv generaleftersyn af 28 bygværker. På 
nuværende tidspunkt ligger de forventede reparationsomkostninger på i alt 2.685.000 kr. Den nærmere prioritering 
af bygværker, udvælgelse af rækkefølge og omfang af reparationer sker, når det nærmere kendskab til registrerede 
skader samt de tilhørende estimerede omkostninger foreligger.  
  
Det fremgår af Statusrapport 2015, at bro nr. 73, 77, 111 og 130 har en dårlig tilstand. Disse vil ikke i første omgang 
være omfattet af særeftersynene, da Kalundborg Kommunens betalingspligt og vedligeholdelsesansvar skal afklares 
yderligere.   
  
Forslag til reparation fremgår af Bilag 1 og har afsæt i Statusrapport 2015.  
  
Økonomiske konsekvenser 
Økonomichefen bemærker, at rådighedsbeløb til brovedligeholdelse 2016 herefter udgør 0 kr. 
  
Bilag 
  
  
  
Bilag 1- Oversigt over brovedligeholdelse 2016 
326-2015-395397 
  
  
Teknik- og Miljøudvalgets møde den 12. januar 2016: 
Anbefales. 
